Document ID: 32005R1861

ΚΑΝΟΝΙΣΜΌΣ (ΕΚ) αριθ. 1861/2005 ΤΗΣ ΕΠΙΤΡΟΠΉΣ
της 15ης Νοεμβρίου 2005
περί τροποποιήσεως του κανονισμού (ΕΚ) αριθ. 1064/2005 όσον αφορά την ποσότητα που καλύπτεται από τη διαρκή δημοπρασία για την εξαγωγή μαλακού σίτου που έχει στην κατοχή του ο λιθουανικός οργανισμός παρέμβασης
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1784/2003 του Συμβουλίου, της 29ης Σεπτεμβρίου 2003, σχετικά με την κοινή οργάνωση της αγοράς σιτηρών (1), και ιδίως το άρθρο 6,
Εκτιμώντας τα ακόλουθα:
(1)
Με τον κανονισμό (ΕΚ) αριθ. 1064/2005 της Επιτροπής (2) προκηρύχθηκε διαρκής δημοπρασία για την εξαγωγή 150 000 τόνων μαλακού σίτου που έχει στην κατοχή του ο λιθουανικός οργανισμός παρέμβασης.
(2)
Λόγω των δυσμενών καιρικών συνθηκών κατά τη συγκομιδή του 2005, προκύπτει ότι η προβλεπόμενη ποσότητα μαλακού σίτου δεν επαρκεί για την ικανοποίηση της εσωτερικής ζήτησης στη Λιθουανία. Ως εκ τούτου, η Λιθουανία ενημέρωσε την Επιτροπή σχετικά με την πρόθεση του οργανισμού παρέμβασης της χώρας να προβεί σε μείωση της ποσότητας που τίθεται σε δημοπρασία για εξαγωγή προκειμένου να ευνοήσει την επαναπώληση στην εσωτερική αγορά. Λαμβανομένων υπόψη της αίτησης αυτής, των διαθέσιμων ποσοτήτων και της κατάστασης που επικρατεί στην αγορά, πρέπει να τροποποιηθεί η ανώτατη ποσότητα η οποία αποτελεί αντικείμενο της διαρκούς δημοπρασίας που προκηρύχθηκε με τον κανονισμό (ΕΚ) αριθ. 1064/2005.
(3)
Συνεπώς, πρέπει να τροποποιηθεί ο κανονισμός (ΕΚ) αριθ. 1064/2005 αναλόγως.
(4)
Τα μέτρα που προβλέπονται από τον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 2 του κανονισμού (ΕΚ) αριθ. 1064/2005 αντικαθίσταται από το ακόλουθο κείμενο:
«Άρθρο 2
Η δημοπρασία αφορά ανώτατη ποσότητα 120 000 τόνων μαλακού σίτου για εξαγωγή προς τις τρίτες χώρες, εκτός από την Αλβανία, την πρώην Γιουγκοσλαβική Δημοκρατία της Μακεδονίας, τη Βοσνία-Ερζεγοβίνη, τη Βουλγαρία, την Κροατία, το Λιχτενστάιν, τη Ρουμανία, τη Σερβία και το Μαυροβούνιο (3) και την Ελβετία.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 15 Νοεμβρίου 2005.

Labels: 3
17
18